Document ID: 32004R0886

KOMMISSIONENS FORORDNING (EF) Nr. 886/2004
af 4. marts 2004
om tilpasning af visse forordninger, afgørelser og beslutninger på området frie varebevægelser, konkurrencepolitik, landbrug, miljø og eksterne forbindelser som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (1), særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (2), særlig artikel 57, stk. 1, og
ud fra følgende betragtninger:
(1)
For visse retsakter, som fortsat er gyldige efter den 1. maj 2004, og som skal tilpasses på grund af tiltrædelsen, er de nødvendige tilpasninger ikke foretaget i tiltrædelsesakten af 2003, eller de er foretaget men kræver yderligere tilpasninger. Alle disse tilpasninger skal vedtages inden tiltrædelsen for at kunne anvendes fra tiltrædelsen.
(2)
Ifølge artikel 57, stk. 2, i tiltrædelsesakten vedtages sådanne tilpasninger af Kommissionen i alle tilfælde, hvor Kommissionen har vedtaget den oprindelige retsakt.
(3)
Kommissionens forordning (EF) nr. 1474/2000 (3), (EF) nr. 1477/2000 (4), (EF) nr. 1520/2000 (5), (EF) nr. 1488/2001 (6), (EF) nr. 76/2002 (7), (EF) nr. 349/2003 (8) og (EF) nr. 358/2003 (9) samt Kommissionens afgørelse 2000/657/EF (10) og 2002/602/ESKF (11) og beslutning nr. 1469/2002/EKSF (12) og 2003/122/EF (13) bør derfor ændres tilsvarende.
(4)
Kommissionens beslutning 2003/450/EF af 18. juni 2003 om anerkendelse af bestemmelserne i Tjekkiet om bekæmpelse af Clavibacter michiganensis (Smith) Davis et al. ssp. sepedonicus (Spieckerman og Kotthoff) Davis et al. som ligestillet med EF's bestemmelser (14) bør ophæves -
UDSTEDT FØLGENDE FORORDNING:
Artikel 1
Forordning (EF) nr. 1474/2000, (EF) nr. 1477/2000, (EF) nr. 1520/2000, (EF) nr. 1488/2001, (EF) nr. 76/2002, (EF) nr. 349/2003 og (EF) nr. 358/2003 samt afgørelse 2000/657/EF og 2002/602/EKSF og beslutning nr. 1469/2002/EKSF og 2003/122/EF ændres som anført i bilaget.
Artikel 2
Beslutning 2003/450/EF ophæves.
Artikel 3
Denne forordning træder i kraft under forudsætning af og på datoen for ikrafttrædelsen af traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. marts 2004.

Labels: 3
15
4
20